LICENSVILKÅR FOR MICROSOFT-SOFTWARETILLÆG
.NET FRAMEWORK AND ASSOCIATED LANGUAGE PACKS TIL MICROSOFT WINDOWS OPERATING SYSTEM 
Microsoft Corporation (eller, afhængigt af hvor De bor, et af dets associerede selskaber) licenserer dette tillæg til Dem. Hvis De har licens til at bruge Microsoft Windows operating system softwaren (”softwaren”), må De bruge dette tillæg. De må ikke bruge dette tillæg, hvis De ikke har licens til softwaren. De må bruge en kopi af dette tillæg sammen med hver gyldigt licenseret kopi af softwaren.
Følgende licensvilkår beskriver yderligere vilkår for dette tillæg . Disse vilkår og licensvilkårene for softwaren gælder for brug af dette tillæg. De må bruge dette tillæg sammen med hver gyldigt licenseret kopi af softwaren.
VED AT TAGE TILLÆGGET I BRUG ACCEPTERER DE DISSE VILKÅR. SÅFREMT DE IKKE KAN ACCEPTERE VILKÅRENE, HAR DE IKKE RET TIL AT BRUGE TILLÆGGET.
Hvis De overholder disse licensvilkår, har De nedenstående rettigheder.
1.	DISTRIBUERBAR KODE. Tillægget består af Distribuerbar Kode. "Distribuerbar kode" er kode, som De har tilladelse til at distribuere i programmer, som De udvikler, såfremt De overholder nedenstående vilkår.
a.	Rettigheder til brug og distribuering. 
·	De må kopiere og distribuere objektkodeformen af et tillæg.
·	Tredjepartsdistribution. De må give tilladelse til, at distributører af Deres programmer kopierer og distribuerer den distribuerbare kode som en del af disse programmer.
b.	Distributionskrav. For enhver distribuerbar kode, som De distribuerer, skal De
·	tilføje væsentlig primærfunktionalitet til koden i Deres programmer,
·	hvis de distribuerer Distribuerbar Kode med filtypenavnet .lib, må de kun distribuere resultaterne af kørsel af den Distribuerbare Kode gennem en sammenkædning med programmet.
·	De må kun distribuere distribuerbar kode i et installationsprogram som en del af installationsprogrammet uden ændringer.
·	kræve, at distributører og eksterne slutbrugere accepterer betingelser, som beskytter koden i et omfang svarende til minimum nærværende aftale,
·	vise en gyldig meddelelse om ophavsret i Deres programmer og
·	yde erstatning til, skadesløsholde og forsvare Microsoft i forbindelse med eventuelle krav, herunder advokatsalærer, der måtte opstå på grund af eller er et resultat af distribution eller brug af Deres programmer.
c.	Distributionsbegrænsninger. De må ikke
·	ændre meddelelser om ophavsret, varemærker eller patenter i den Distribuerbare Kode,
·	bruge Microsofts varemærker i Deres programnavne eller på en måde, der kunne får andre til at tro, at Deres programmer kommer fra eller er godkendt af Microsoft,
·	distribuere anden Distribuerbar Kode til kørsel på en anden platform end Windows-platformen,
·	medtage Distribuerbar Kode i skadelige, vildledende eller ulovlige programmer eller
·	ændre eller distribuere kildekoden til en Distribuerbar Kode, således at en del heraf bliver omfattet af en Eksklusivlicens. En Eksklusivlicens er karakteriseret ved at kræve som betingelse for brug, ændring eller distribution, at:
·	koden kan offentliggøres eller distribueres i kildekodeform, eller
·	at andre har ret til at ændre den.
2.	SUPPORTTJENESTER TIL TILLÆGGET. Microsoft yder support til tillægget, som det er beskrevet på www.support.microsoft.com/common/international.aspx.